Wilkie Collins

William "Wilkie" Collins (8. tammikuuta 1824 Lontoo, Yhdistynyt kuningaskunta – 23. syyskuuta 1889 Lontoo) oli englantilainen romaani- ja näytelmäkirjailija. Hänet tunnetaan parhaiten rikosromaaneistaan Valkopukuinen nainen (The Woman in White, 1859), No Name (1862) ja Kuun kivi (The Moonstone, 1868). Häntä pidetään Edgar Allan Poen ohella rikoskirjallisuuden merkittävimpänä kehittäjänä.Kuun kivi 1949, suomennoksen esipuheet s. 5–10

Esseessään vuodelta 1858 Collins kirjoittaa teollisen vallankumouksen mukanaan tuomasta uudesta lukijakunnasta, joka on oppimassa kirjallisuuteen lukutaidon leviämisen ansiosta. Hän käyttää siitä nimitystä "tuntematon yleisö". Tämän yleisön Collins pyrki tavoittamaan.Chu-Chuan Yan, Emotions, Sensationsa, and Victiorian Working-Class Readers Wiley Online Libraries, viitattu 8.1.2024 The Unknown Public University of Wisconsin Pressbooks, viitattu 8.1.2024 

Collins kirjoitti vuonna 1854 romaanin Hide and Seek sekä novellikokoelmat After Dark ja The Queen of Hearts jotka ilmestyivät vuosina 1856 ja 1859. Romaanissa sekä osassa novellien tarinoita oli salapoliisiaineksia. Valkopukuista naista pidetään salapoliisikirjallisuuden välittömänä edeltäjänä. Kuun kivi kuuluu niihin teoksiin, joita pidetään ensimmäisinä varsinaisina salapoliisitarinaoina.Symons, Murha! Murha!, s. 62–66

Collins menestyi kirjailijana erinomaisesti. Valkopukuinen nainen -romaania jonotettiin sen ilmestymispäivänä 29. marraskuuta 1859, sen mukaan nimettiin hajuvesiä, aiheesta sävellettiin lauluja ja nimettiin teitä. Ensimmäinen, kallis 1 500 kappaleen painos myytiin nopeasti loppuun. Kirjan arvostelut olivat tylyjä, ja etenkin Pall Mall Gazette -lehden arvio oli erittäin kriittinen. Charles Dickens oli Collinsin läheinen ystävä, mutta hänkin arvosteli teoksen rakennetta.

Collins tiedosti hyvin Kuun kiven menestyksen mutta totesi vuonna 1871 uuteen, itse tarkistamaansa painokseen tekemässään esipuheessa luovuutensa ehtyneen tämän työn jälkeen. Hän poti kivuliasta reumaattista kihtiä, mikä pakotti hänet sanelemaan osan käsikirjoituksesta avustavalle kirjoittajalle. Toinen syy oli äidin sairauden ja kuoleman aiheuttama masennus. Dorothy L. Sayers on pitänyt romaania "ehkä kaikkien aikojen parhaana salapoliisiromaanina"

Suomennetut teokset
 Jäätyneellä syvyydellä: dramallinen kertomus 5 kohtauksessa, suom. E., Helsinki: Suomalaisen Kirjallisuuden Seuran kirjapaino 1877.
 Naisen haamu: mysterio neljässä kertomuksessa, suom. Anton Oskar Forsman, Edlund 1880. Sarja: Kaunokirjallisuutta, 1.
 John Jagon henki tahi kuollutko vai elävä?, suom. Anton Oskar Forsman, Edlund 1880. Sarja: Kaunokirjallisuutta, 3.
 Valkopukuinen nainen: romaani (The Woman in White) Suomennos Satakunnalle. Nurkkanovelli, julkaistu Satakunta-lehdessä alkaen 5.1.1907 1. osa. Julkaistu kirjana: Pori: O. Palander 1907.
 Valkopukuinen nainen: romaani 1–2 (The Woman in White), suomentanut Aukusti Airanne. Karisto 1908.
 Valkopukuinen nainen (The Woman in White); hiukan lyhennellen suom. Hannes Korpi-Anttila, WSOY 1955. Sarja: Jousi-sarja, 7. – 1973 
 Erään perheen tarina; suomentanut Eero Alpi, Hämeenlinna: Karisto 1914.
 Kamala yösija; suomentanut Kyösti Wuorela, Pori: Otto Andersin 1917. Sarja: Helppohintainen kirjasto, n:o 6.
 Salaperäinen nainen, suomentanut Niilo Lehto, Helsinki: Ahjo 1919. Sarja: Ahjon ajanviete-lukemisto 3.
 Kuun kivi (The Moonstone), suom. Aarre Lehto, Pellervo 1949
 Kuunkivi (The Moonstone), suom. Mika Tiirinen, Arktinen banaani 2021 
 Wilkie Collins & Charles Dickens: Ilman menestyksettä: joulukertomus (No thoroughfare), Porvoo: G. L. Söderström 1870.
 Ilman menestystä: joulukertomus, suom. O. G. C. (= Otto Georg Calamnius), Tiberius kirjat 2018  (Suomennoksen kieltä on korjattu ja modernisoitu.)
 John Jagon henki; Kamala yösija, suom. Anton Oskar Forsman, Valkeakoski: Tiberius kirjat 2018  (Sisältää myös kertomukset Mitä eläinten rääkkäys maksaa ja Maailman kaivot.)
 Sisar Rosa (Sister Rose), Valkeakoski: Tiberius kirjat 2020  (Ensimmäisen kerran ilmestynyt Helsingissä, Suomalaisen Kirjallisuuden Seuran kirjapainossa, 1879.) Teos verkossa 1, Teos verkossa 2 (Teos on aiemmin kirjattu virheellisesti Charles Dickensin nimiin.)
Novellit
 Avioliittotragedia, teoksessa: 'Murha maaseudulla: 22 englantilaista kartanomysteeriä (English country house murders), Thomas Godfrey (toim.), Hyvinkää: Book studio 1990 Sarja: Jännityksen mestarit, 39.  [951-611-310-9
 Rouva Zant ja kummitus, teoksessa: Suuri kummituskirja, toim. Richard Dalby; suom. Pertti Koskela. Hyvinkää : Book Studio, 1993 
 Rouva Zant ja ilmestys, teoksessa: Klassikkokirjailijoiden parhaat kummitustarinat'', toim. Lisa Morton & Leslie S. Klinger, suom. Maikki Soro, Helsinki: Minerva, 2019 

 Kuvia 

 Lähteet 
  Sarja: SaPo-sarja 


 Viitteet 


Aiheesta muualla

 Vapaasti ladattavia William "Wilkie" Collinsin e-kirjoja Projekti Lönnrotilta sekä Project Gutenbergiltä

Luokka:Englantilaiset novellikirjailijat
Luokka:Englantilaiset näytelmäkirjailijat
Luokka:Goottilaisten romaanien kirjoittajat
Luokka:Vuonna 1824 syntyneet
Luokka:Vuonna 1889 kuolleet